વર્ષ 2014માં અનેક બૉલીવુડ અને ટેલીવિઝન સેલિબ્રિટીઓ લગ્નના પવિત્ર બંધનથી જોડાઈ ગયાં. તેમાંના કેટલાકને મીડિયાએ માથે ચઢાવ્યાં, તો કેટલાકના લગ્ન મીડિયામાં ચમક્યા જ નહીં. જોકે, આ વર્ષે રાણી મુખર્જી તથા આદિત્ય ચોપરાના લગ્ન સૌથી વધુ ચોંકાવનારા હતા, પરંતુ તેમના ફૅન્સ આ લગ્નથી બહુ ખુશ થયા હતાં. બીજી બાજુ સલમાન ખાન વર્ષ 2014માં પોતાના લગ્ન માટે નહીં, પણ પોતાના બહેન અર્પિતાના લગ્ન અંગે ચર્ચામાં રહ્યાં. તેના કરતા પણ વધુ ચર્ચા આ બાબતની રહી કે અર્પિતા અને આયુષના લગ્નમાં ત્રણેય ખાનો સલમાન-આમિર-શાહરુખનો મેળાવળો પણ થયો.